open-index/open-wikipedia-markdown huggingface dataset:
Barburísidos

miniatura|300px|*Barbourisia rufa*
Os **Barburísidos** (Barbourisiidae) son unha familia de peixes mariños teleósteos, incluídos na orde Cetomimiformes.

## Características 
Son peixes de augas mariñas, amplamente distribuídos en augas temperadas e tropicais, pero sen interese pequeiro.

Sen espiñas nas aletas, 19-22 radios brandos na dorsal e 15-18 na anal. As aletas pelvianas en posición subabdominal. A pel está cuberta de pequenas espículas.

## Clasificación 
Coñécese un único xénero cunha única especie:
* Xénero *Barbourisia* 
** *Barbourisia rufa* (Parr, 1945)

## Véxase tamén 
### Ligazóns externas 
* Taxonomía Barbourisiidae (FishBase)
* Taxonomía *Barbourisia rufa* (FishBase)
José Antonio Lorenzo

**José Antonio Lorenzo Rodríguez** é un político galego do PPdeG.

## Traxectoria 
Representante de comercio. Nas eleccións municipais de 1983 encabezou a candidatura da Coalición Popular á alcaldía de Mondariz-Balneario e foi elixido alcalde con maioría absoluta. En 1987 encabezou a formación Independientes de Galicia e foi reelixido alcalde con maioría absoluta. En 1991 encabezou a formación Independentes de Mondariz-Balneario e revalidaría a alcaldía novamente con maioría absoluta. Tralas municipais de 1995 pasou a formar parte do PPdeG e revalidou a alcaldía con maioría absoluta. Continuou como alcalde con maioría absoluta á fronte do PPdeG ata 2023, cando renunciou a presentarse á reelección e foi substituído á fronte da alcaldía polo nacionalista César Gil Bernárdez.

## Notas 
## Véxase tamén 
### Outros artigos 
* Eleccións municipais en Mondariz-Balneario
Cetomímidos

miniatura|250px|*Cetomimus gillii*
Os **Cetomímidos** (Cetomimidae) son unha familia de peixes mariños teleósteos, incluída na orde Cetomimiformes.

## Características 
Carecen de aletas pelvianas. A pel é núa e sen escamas. A cor do corpo é marrón vivo ou laranxa, con tons brillantes de laranxa ou vermello nas mandíbulas e aletas.

Ollos moi pequenos ou vestixiais, boca enorme e sen fotóforos. Usualmente presentan un tecido cavernoso ó redor do ano e na base das aletas dorsal e anal.

## Clasificación 
miniatura|250px|*Gyrinomimus grahami*
Divídense en nove xéneros e 20 especies:
* Xénero *Cetichthys* (Paxton, 1989) 
* Xénero *Cetomimus* (Goode e Bean, 1895) 
* Xénero *Cetostoma* (Zugmayer, 1914) 
* Xénero *Danacetichthys* (Paxton, 1989) 
* Xénero *Ditropichthys* (Parr, 1934) 
* Xénero *Gyrinomimus* (Parr, 1934) 
* Xénero *Notocetichthys* (Balushkin, Fedorov e Paxton, 1989) 
* Xénero *Procetichthys* (Paxton, 1989) 
* Xénero *Rhamphocetichthys* (Paxton, 1989)

## Véxase tamén 
* Taxonomía FishBase
Rondelétidos

miniatura|300px|*Rondeletia bicolor*
Os **Rondelétidos** (Rondeletiidae) son unha familia de peixes mariños teleósteos, incluídos na orde Cetomimiformes. Distribúense por tódolos océanos e coñécense popularmente como *peixes balea*.

## Características 
Miden ó redor de 11&nbsp;cm, co corpo groso, ensanchado na rexión cefálica. Aleta dorsal única e posterior; aleta anal tamén única, oposta e similar á dorsal; pelvianas pequenas e en posición subabdominal; pectorais pequenas. Carecen de espiñas nas aletas. *Rondeletia bicolor* posúe unha espiña por riba do ollo, cara a adiante, da que carece *R. loricata*. Liña lateral formada por 14-26 filas verticais de poros.

Son peixes batipeláxicos que se manteñen durante o día nas augas abisais profundas, de ata 3.500 metros, e migran durante a noite cara a superficie, a uns 100 m, para alimentarse de anfípodos e crustáceos.

## Clasificación 
Na familia só existe un xénero, con dúas especies:
* Xénero *Rondeletia* 
** *Rondeletia bicolor* (Goode e Bean, 1895)
** *Rondeletia loricata* (Abe e Hotta, 1963)

## Véxase tamén 
### Ligazóns externas 
* Taxonomía FishBase
COS-B

**COS-B** (acrónimo de *Celestial Observation Satellite*. O satélite reentrou na atmosfera o 18 de xaneiro de 1986.

## Instrumentación 
Como único instrumento, COS-B levaba a bordo un telescopio de raios gamma, que funcionou sen problemas durante toda a misión salvo problemas puntuais coa cámara de chispas e a perda normal de rendemento co paso do tempo.

## Notas 
## Véxase tamén 
### Ligazóns externas 
*COS-B na páxina da ESA
*COS-B na páxina de HEASARC (NASA)
Aploquéilidos

Os **Aploquéilidos** (Aplocheilidae, Bleeker 1860), ou *almirantes*, son unha familia de peixes maioritariamente de auga doce, incluída na orde dos Ciprinodontiformes (Cyiprinodontiformes).

miniatura|200x200px|*Nothobranchius rachovii*|esquerda
## Características 
A distribución xeográfica comprende África, sueste de Asia, sueste de Norteamérica e Suramérica, en auga doce aínda que algunhas especies toleran a salinidade. Algunhas especies son moi usadas como animais de acuario, polas brillantes cores e fermosas aletas.

Son peixes pequenos, duns 5&nbsp;cm de lonxitude. Teñen unha pequena separación entre a base das aletas pelvianas.

## Clasificación 
A taxonomía desta familia é obxecto de discusión. Seguindo a FishBase http://www.fishbase.org/identification/specieslist.php?famcode=476&areacode= divídese en tres xéneros e 15 especies: 
* Xénero *Aplocheilus* (McClelland, 1839)
* Xénero *Archiaphyosemion* 
* Xénero *Pachypanchax* (Myers, 1933)
miniatura|300px|*Aplocheilus lineatus*|centro
## Véxase tamén 
### Ligazóns externas 
* Taxonomía FishBase
Estadio Monumental Isidro Romero Carbo

O **Estadio Monumental Isidro Romero Carbo**, actualmente chamado **Estadio Monumental Banco Pichincha** por razóns de patrocinio, é un estadio de fútbol situado no norte da cidade de Guayaquil, en Ecuador, propiedade do Barcelona Sporting Club.

O estadio foi construído entre 1985 e 1987, e inaugurado o 29 de maio de 1988, con capacidade para acoller 55.000 seareiros. A capacidade do recinto foi ampliada nos anos 90 até os 90.283, facendo del o meirande da historia de Ecuador. Actualmente a FIFA non permite que no estadio haxa mais de 60.000 espectadores.

O estadio foi bautizado co nome do presidente de Barcelona Sporting Club entre 1982 e 2006, Isidro Romero Carbo, quen impulsou a construción do recinto para que o club tivese un estadio propio, xa que ata 1988 o equipo xogaba os seus encontros como local no Estadio Modelo Alberto Spencer, de titularidade municipal.

## Galería 

300px
15px
15px
Situación do estadio en Guayaquil.

File:Barra de Barcelona SC.jpg|Fondo do estadio.
File:Monumental03.jpg|Vista xeral.

## Véxase tamén 
### Ligazóns externas 
* Páxina oficial do Barcelona Sporting Club
Dihidroxiacetona fosfato

A **dihidroxiacetona fosfato** , tamén escrita **dihidroxiacetona-fosfato** (DHAP) é un composto de tres carbonos coa fórmula C3H7O6P implicado en varias reaccións metabólicas importantes da glicólise, gliconeoxénese ciclo de Calvin da fotosíntese e síntese de lípidos.

## Glicólise e gliconeoxénese
A dihidroxiacetona fosfato é un dos produtos intermediarios da glicólise, xa que se orixina durante a rotura da molécula de frutosa 1,6-difosfato para dar unha molécula de gliceraldehido 3-fosfato e outra de dihidroxiacetona fosfato, reacción reversible catalizada polo encima frutosa-bisfosfato aldolase .

A dihidroxiacetona fosfato así formada isomerízase rapidamente a gliceraldehido 3-fosfato pola acción da triosa fosfato isomerase, nunha reacción reversible. Isto ten como resultado que se forman dúas moléculas de gliceraldehido 3-fosfato, que continúan as reaccións da ruta glicolítica .

Na gliconeoxénese as dúas reaccións mencionadas da glicólise teñen lugar en sentido inverso, xa que son reversibles.

## Ciclo de Calvin
A dihidroxiacetona fosfato intervén no ciclo de Calvin da fase escura da fotosíntese. Orixínase pola redución con gasto de NADPH do 1,3-difosfoglicerato, que forma gliceraldehido 3-fosfato. Parte das moléculas de gliceraldehido 3-fosfato isomerízanse a dihidroxiacetona fosfato, que continúa as reaccións do ciclo.

No ciclo de Calvin a dihidroxiacetona fosfato utilízase na síntese de sedoheptulosa 1,7-difosfato ao reaccionar coa eritrosa 4-fosfato, e na síntese de frutosa 1,6-difosfato ao reaccionar co gliceraldehido 3-fosfato. A sedoheptulosa 1,7-difosfato e a frutosa 1,6-difosfato utilizanse despois para rexenerar a ribulosa 1,5-difosfato, que é a molécula que inicia o ciclo de Calvin coa fixación do carbono .

## Síntese de lípidos
A dihidroxiacetona fosfato formada na glicólise pode reducirse a L-glicerol 3-fosfato, que funciona como o glicerol activado que se utiliza para proporcionar o glicerol que forma parte de moitos lípidos durante a síntese dos mesmos.

O encima que actúa é a glicerol 3-fosfato deshidroxenase, que require NAD+/NADH como cofactor.
 
De modo inverso, a deshidroxenación do L-glicerol-3-fosfato, procedente do glicerol dos triglicéridos, pode orixinar dihidroxiacetona fosfato, que entra na glicólise.

O glicerol dos lípidos da dieta é unha importante fonte de para a síntese de lípidos.

O glicerol pode orixinar glicerol 3-fosfato con gasto de ATP nunha reacción catalizada pola gliceroquinase.

## Lanzadeira do glicerol-fosfato
A dihidroxiacetona tamén intervén transformándose en glicerol fosfato na lanzadeira do glicerol-fosfato, que permite levar coencimas reducidos desde o citosol ao interior da mitocondria.
400px

## Notas
## Véxase tamén
### Outros artigos
* Dihidroxiacetona
* Lanzadeira do glicerol-fosfato
Tricolor

[miniatura|[Bandeira dos Países Baixos|Bandeira tricolor neerlandesa.]]
[miniatura|[Bandeira de Francia|Bandeira tricolor francesa.]]
[miniatura|[Bandeira de Rusia|Bandeira tricolor rusa.]]
[miniatura|[Bandeira de Alemaña|Bandeira tricolor alemá.]]
[miniatura|[Bandeira de Italia|Bandeira tricolor italiana.]]
[miniatura|[Bandeira de Romanía|Bandeira tricolor romanesa.]]

Unha **bandeira tricolor** é un tipo específico das bandeiras de tres bandas, coas tres franxas de igual tamaño e con cada unha das franxas dunha cor distinta, xa sexan verticais ou horizontais.

Na actualidade son varios os países do mundo que teñen unha bandeira tricolor:

## Tricolores de África
*Bandeira do Chad.
*Bandeira de Costa do Marfil.
*Bandeira de Gabón.
*Bandeira de Guinea.
*Bandeira de Malí.
*Bandeira de Serra Leoa.

## Tricolores de América
*Bandeira de Bolivia.
*Bandeira de Colombia.
*Bandeira de Ecuador.
*Bandeira de México.

## Tricolores de Asia
*Bandeira do Iemen.

## Tricolores de Europa
*Bandeira de Armenia.
*Bandeira de Bélxica.
*Bandeira de Bulgaria.
*Bandeira de Estonia.
*Bandeira de Francia.
*Bandeira de Alemaña.
*Bandeira de Hungría.
*Bandeira de Irlanda.
*Bandeira de Italia.
*Bandeira de Lituania.
*Bandeira de Luxemburgo.
*Bandeira dos Países Baixos.
*Bandeira de Romanía.
*Bandeira de Rusia.

## Véxase tamén
### Outros artigos
*Bandeira da Segunda República Española.
Estadio Modelo Alberto Spencer

O **Estadio Modelo Alberto Spencer** é un estadio de fútbol e atletismo situado no norte da cidade de Guayaquil, en Ecuador, que é propiedade do municipio guayaquileño. O estadio foi construído entre 1947 e 1959, e inaugurado o 24 de xullo de 1959. As súas bancadas teñen capacidade para acoller a 45.000 espectadores.

O nome oficial co que foi bautizado o estadio cando na súa inauguración foi *Estadio Modelo de Guayaquil*. En 2006 morreu Alberto Spencer, considerado o mellor xogador de fútbol da historia de Ecuador, e máximo goleador histórico da Copa Libertadores, e o nome do estadio foi modificado na súa honra. O seu alcume é *El Coloso de la Avenida de Las Américas*.

300px
15px
15px
Situación do estadio en Guayaquil.

Durante moitos anos foi o fogar do Barcelona Sporting Club, un dos equipos máis laureados e populares do país, até que foi inaugurado o Estadio Monumental Isidro Romero Carbo. Durante varios anos tamén foi o fogar do Club Sport Emelec, o outro gran club da cidade, durante as diversas remodelacións do Estadio George Capwell. Actualmente acolle os encontros de varios equipos da cidade que xogan en divisións inferiores, como Rocafuerte FC, AD 9 de Octubre, CD Everest ou CS Patria.

Durante a edición de 1959 da Copa América tódolos encontros tiveron lugar neste estadio.

Á marxe de eventos deportivos, neste recinto teñen actuado artistas como Shakira, Maná, Juan Luis Guerra, Carlos Vives, Chayanne etc. En 2007 asistiron 46.000 persoas a un concerto da banda arxentina de rock Soda Stereo.
## Véxase tamén 
### Ligazóns externas 
* Galería fotográfica do estadio en WorldStadiums 
* Páxina oficial do Goberno Municipal de Guayaquil
Bruce Hopkins

**Raymond Bruce Hopkins**, nado o 25 de novembro de 1955, é un actor neozelandés, famoso polo seu papel de Gamling nos filmes de Peter Jackson *The Lord of the Rings: The Two Towers* e *The Lord of the Rings: The Return of the King*.
Aponeurose bicipital

A **aponeurose bicipital** é unha aponeurose do membro superior que envolve o músculo bíceps braquial ao seu paso pola fosa do cóbado, onde separa os elementos superficiais dos fondos. Esta aponeurose insírese na inserción distal do bíceps, na tuberosidade radial, e na propia fosa cubital. Neste punto, ademais de cubrir ao seu músculo correspondente, axuda a protexer o nervio mediano e a arteria umeral. Durante a extracción de sangue da vea mediana cubital, a aponeurose evita danos nesas estruturas.

O 3% da poboación xeral posúe unha arteria cubital moi superficial, que discorre por enriba desta aponeurose, podendo causarlle danos a esta arteria na extracción sanguínea. 
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Fascia antebraquial

A **fascia antebraquial** ou **fascia fonda do antebrazo** é unha fascia que é a continuación da aponeurose bicipital. Protexe as estruturas do compartimento anterior do antebrazo e do posterior, sendo máis grosa na parte anterior ca na posterior.

Insírese no olécrano e no bordo dorsal do cúbito. Na parte máis anterior, xunto aos músculos flexores, dá lugar ao ligamento carpal anterior. Continúase ademais a través do ligamento transverso do carpo e da fascia que cobre o tendón do músculo palmar longo, que finalmente se insire na aponeurose palmar.

Preto do pulso aporta febras para constituír o ligamento carpal posterior.

A parte máis achegada ao pulso é máis delgada, mentres que a parte proximal é máis grosa. No inicio do antebrazo está reforzada polo bíceps braquial na parte anterior e polo tríceps braquial na parte posterior.

A fascia está furada en varios puntos, para poder comunicar o sistema venoso superficial co fondo que drena o membro superior.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Julio López Romeo

**Julio López Romeo**, nado en Abade (Moeche) en 1951, é un político galego do PPdeG.

## Traxectoria 
Concelleiro do PPdeG en Moeche dende as eleccións municipais de 1995. O 24 de abril de 2008 o alcalde do PPdeG Xulio Cribeiro García presentou a renuncia como alcalde coaccionado pola moción de censura que formularan os seus propios compañeiros de partido e un concelleiro do PSdeG-PSOE. O 7 de maio López Romeo foi elixido alcalde. Nas eleccións municipais de 2011 encabezou a candidatura do PPdeG á alcaldía de Moeche e foi elixido alcalde co apoio de Progresistas por Moeche do exalcalde popular Xulio Cribeiro. Renuncia en febreiro de 2014 pola falta de apoio dos outros dous concelleiros do PP.

## Notas
## Véxase tamén 
### Outros artigos 
*Eleccións municipais en Moeche

### Ligazóns externas 
*"Non nos quedou máis remedio, pois se estaba a facer unha mala administración do Concello»" (25/4/2008). *La Voz de Galicia*
CloudSat

**CloudSat** é un satélite artificial da NASA lanzado o 28 de abril de 2006 mediante un foguete Delta II 7420 desde a base Vandenberg da Forza Aérea xunto co satélite CALIPSO.

## Características 
Cloudsat foi seleccionada como unha misión de observación terrestre pola NASA en 1999 para afondar no coñecemento da estrutura, abundancia, distribución e propiedades radiativas das nubes. A misión do satélite, baseado no bus BCP-2000, é medir a altura e propiedade das nubes, determinar a súa estrutura vertical e estudar a dinámica dos sistemas de nubes mediante o primeiro radar de nubes en lonxitudes de onda milimétricas en voar ao espazo. Xunto cos satélites CALIPSO, Aqua, PARASOL e Aura, forma o chamado A-Train, un sistema de satélites que comparten órbita heliosincrónica e que estudan conxuntamente a Terra desde unha altura duns 705 km.

## Instrumentos 
O único instrumento de CloudSat é un radar denominado CPR (acrónimo de *Cloud Profiling Radar*) que funciona en lonxitudes de onda milimétricas, a unha frecuencia de 94 GHz, e que mide a enerxía retrodispersada polas nubes en función da súa distancia.

As características do CPR son:

*Frecuencia de traballo: 94&nbsp;GHz 
*Anchura do pulso: 3,3 microsegundos
*Ventá de datos: 0–25&nbsp;km 
*Tamaño da antena: 1,95 m 
*Rango dinámico: 70 dB
*Tempo de integración: 0,3 segundos
*Resolución vertical: 500 m 
*Resolución cruzada: 1,4&nbsp;km 
*Resolución ó longo: 2,5&nbsp;km 
*Taxa de datos: 15 kbps

## Notas 
## Véxase tamén 
### Outros artigos 
* CALIPSO (satélite)
* Aqua (satélite)
* PARASOL
* Aura (satélite)

### Ligazóns externas 
* Páxina web de CloudSat
Xulio Cribeiro

**Julio Cribeiro García**, nado en Cedeira en 1959, é un médico e político galego do PPdeG primeiro e de Progresistas por Moeche despois.

## Traxectoria
Médico. Nas eleccións municipais de 1995 encabezou a candidatura do PPdeG á alcaldía de Moeche e foi elixido alcalde con maioría absoluta. Continuou como alcalde nas sucesivas eleccións, sempre con maioría absoluta. O 24 de abril de 2008 presentou a renuncia como alcalde e tamén como concelleiro premido pola moción de censura que formularan os seus propios compañeiros de partido e un concelleiro do PSdeG-PSOE, sendo elixido alcalde o seu número dous Julio López Romeo. Foi acusado de malversación de fondos públicos e declarado non culpable por un xurado popular cuxo veredicto foi ratificado polo TSXG. Nas municipais de 2011 encabezou a candidatura de Progresistas por Moeche e na sesión de investidura apoiou a elección do candidato do PPdeG. Despois de apoiar ao PP, en 2014 conseguiu forzar a dimisión do alcalde López Romeo e converterse no novo alcalde co apoio do seu grupo e mais do PP, regresando á formación conservadora. Perdeu a alcaldía nas municipais de 2015 en favor do BNG, que logrou a maioría absoluta.

## Notas
## Véxase tamén
### Outros artigos
*Eleccións municipais en Moeche

### Ligazóns externas
*Entrevista en *La Voz de Galicia*
Dál Riata

miniatura|350x350px|
miniatura|300x300px|
**Dál Riata** (tamén **Dalriada** ou **Dalriata**) foi un reino gaélico da costa occidental de Escocia. A principios do século V, Dál Riata cubría a área do que hoxe é Argyll and Bute e Lochaber en Escocia. Viñan da zona do condado de Antrim, en Irlanda do Norte, onde se lles chamaba *"scots".* Posteriormente seguiron a establecerse outros grupos de Irlanda. Estes grupos tamén se asentaron na costa oeste até Cornualla. A colonia dos irlandeses Dál Riata era coñecida polos romanos como os *Scotti*. Foi este grupo o que máis tarde deu o seu nome a Escocia.

## Historia 
No momento en que comezaron a colonizar Dál Riata, os únicos outros pobos que vivían no extremo norte de Gran Bretaña eran os pictos.

Algúns consideran que os Dál Riatans tiñan os seus propios reis locais co seu rei ou señor supremo (*overlord*) en Irlanda. Outros viron que estaba gobernado por un só rei En 603 Aedán dirixiu ao seu pobo contra Aethelfrith de Bernicia (tamén chamado de Northumbria) nun lugar chamado *Degsastan.* As derrotas en Irlanda e Escocia durante o reinado de Domnall Brecc (m. 642) acabaron coa hexemonía de Dál Riata. O reino quedou baixo o control de Northumbria, daquela sometida aos pictos. A independencia do reino rematou na Idade Viquinga, xa que se fusionou coas terras dos pictos para formar o Reino de Alba, despois chamado Reino de Escocia (non confundir con outros topónimos coincidentes, ou similares como Alban, Albany...). Alba é o nome en gaélico de Escocia e utilízase por, nesta época, ser a elite gaelicofalante e máis tarde normandoescocesa, en contraposición coa época dos Estuardo na que a elite era na súa maior parte anglofalante).

## Notas 
### Referencias 
## Véxase tamén 
* Irlanda do Norte
* Illa de Irlanda
* Escocia
Estadio George Capwell

O **Estadio George Lewis Capwell** é un estadio de fútbol situado na cidade de Guayaquil, en Ecuador, propiedade do Club Sport Emelec, que xoga nel os seus encontros como local da Liga ecuatoriana. O estadio foi construído entre 1943 e 1945, e inaugurado o 21 de outubro de 1945, converténdose no primeiro estadio de Ecuador en ser propiedade dun club deportivo. No momento da súa inauguración collían 11.000 persoas nas bancadas. Actualmente teñen capacidade para acoller a 30.016 espectadores.

O nome do estadio é unha homenaxe ó fundador do club, un estadounidense que chegou a Ecuador coa misión de construír unha central eléctrica en Guayaquil, e que quixo crear un club deportivo para os empregados da empresa. Esa empresa, chamada ***Em**presa **El**éctrica de **Ec**uador*, da nome ó club (*Em-El-Ec*).

300px
15px
15px
Situación do estadio en Guayaquil.

O recinto foi construído coa idea de que nel se practicase o béisbol, pero a popularidade crecente do fútbol entre empregados e espectadores fixo que finalmente se dedicase só á esta practica deportiva.

A Copa América do ano 1947 disputouse integramente neste estadio. Non obstante, a posterior construción na cidade do Estadio Modelo fixo que o Estadio George Capwell caese en desuso, ata tal punto que a finais dos anos 70 era un estadio en ruínas, e estivo a piques de ser vendido varias veces. Foi a finais dos anos 80 cando se tomou a decisión de reconstruílo. A reinauguración tivo lugar o 26 de maio de 1991, cunha capacidade para mais de 21.000 persoas, e dende entón é un dos estadios de referencia no país. En 1993 acolleu dous encontros da Copa América. Certas remodelacións posteriores ampliaron a súa capacidade ata as 30.016 persoas, e existen plans para facer unha nova ampliación en 2012 ata as 40.275.

## Véxase tamén 
### Ligazóns externas 
* Galería fotográfica do estadio en WorldStadiums 
* Estadio George Capwell na páxina oficial do CS Emelec
Túnel cubital

O **túnel cubital** é unha formación anatómica próxima ao cóbado que permite o paso do nervio cubital. A súa compresión crónica produce a síndrome do túnel cubital, de natureza semellante á síndrome do túnel carpiano.

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Ángeles Vázquez

**María Ángeles Vázquez Mejuto**, nada en Melide o 3 de abril de 1972, é unha política galega do PPdeG. Dende 2024 é a conselleira de Medio Ambiente e Cambio Climático da Xunta de Galicia.

## Traxectoria 
Licenciada en Xeografía e Historia pola Universidade de Santiago de Compostela na especialidade de Xeografía Aplicada. É profesora e técnica en información e cultura. Traballou na radio municipal de Melide.

Nas eleccións municipais de 1999 e 2003 presentouse na candidatura do PPdeG en Melide e foi elixida concelleira. En maio de 2004 foi elixida alcaldesa de Melide logo da dimisión do alcalde Miguel Pampín Rúa para centrarse no Senado. Nas municipais de 2007 foi cabeza de lista do PPdeG e perdeu a maioría absoluta da que gozara o partido nos últimos mandatos, se ben foi a candidatura máis votada. Desta forma, perdeu a alcaldía en favor da candidata do BNG tras un pacto entre esta formación e o PSdeG. Nese mandato foi deputada provincial. Nas eleccións xerais de 2008 foi candidata a deputada polo PPdeG pola provincia da Coruña, chegando a deputada en setembro de 2010 en substitución de Gerardo Conde Roa. Nas municipais de 2011 encabezou novamente a candidatura do PPdeG a alcaldía de Melide e foi elixida alcaldesa con maioría absoluta, renunciando á súa acta no Congreso. Nas municipais de 2015 volveu ser elixida alcaldesa con maioría absoluta.

En outubro de 2015 foi nomeada Conselleira de Medio Rural. Foi elixida deputada nas eleccións ao Parlamento de Galicia 2016, continuando á fronte de Medio Rural. En xaneiro de 2017 renunciou ao seu cargo de deputada no Parlamento de Galicia para centrarse na Consellería. En setembro de 2018 pasou a ocuparse da Consellería de Medio Ambiente, Territorio e Vivenda. Volveu ser elixida deputada nas eleccións de 2020, continuando á fronte da mesma consellería, e volveu renunciar en setembro de 2021 a canda moitos dos outros deputados que tamén eran conselleiros. En xuño de 2023 foi nomeada vicepresidenta segunda da Xunta de Galicia.

Nas eleccións ao Parlamento galego de 2024, saíu elixida deputada pola Coruña. Continuou no goberno da Xunta de Galicia como Conselleira de Medio Ambiente e Cambio Climático, nesta ocasión sen a vicepresidencia segunda.

## Notas 
## Véxase tamén 
### Outros artigos 
* Eleccións municipais en Melide
* Lista de deputados galegos no Congreso desde a Transición

### Ligazóns externas 
* Ficha no congreso dos Deputados
* "Deixarei o Congreso en xullo para dedicarme a Melide en exclusiva", entrevista en *El Progreso*, 19 de xuño de 2011.
Retináculo extensor da man

O **retináculo extensor da man** ou **ligamento carpal dorsal** é un ligamento derivado da fascia antebraquial que mantén unidos os tendóns dos músculos extensores. Está situado na parte posterior do antebrazo, moi preto da man. Continúase a través do ligamento carpal palmar, que está situado no compartimento anterior do antebrazo. É unha banda moi fibrosa, que ocupa a parte posterior do pulso, reforzado por febras transversais.

Insírese na superficie lateral do óso radio. Por dentro insírese no carpo, no óso piramidal e no óso pisiforme. Tamén emite febras de inserción na superficie dorsal radial.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Estadio de Liga Deportiva Universitaria

O **Estadio de Liga Deportiva Universitaria**, popularmente chamado ***A Casa Blanca***, é un estadio de fútbol situado no norte da cidade de Quito, en Ecuador, no cal disputa os seus encontros como local o equipo Liga Deportiva Universitaria de Quito. O estadio é propiedade do club, ten capacidade para acoller 41.596 seareiros.

O recinto foi deseñado por Ricardo Mórtola, quen xa deseñara o Estadio Monumental Isidro Romero en Guayaquil. Construído por iniciativa do empresario, exalcalde da cidade e daquela presidente do club, Rodrigo Paz, entre 1995 e 1997, foi inaugurado o 6 de marzo de 1997. Ata entón o LDU xogaba como local no Estadio Olímpico Atahualpa, de propiedade municipal.

## Galería

File:Estadio de LDU Tribuna E.jpg|Tribuna oriental.
File:Casa blanca (16).jpg|Marcador do estadio.
Ficheiro:LDUSTADIUM.jpg|Vista xeral.

## Véxase tamén
### Ligazóns externas
* Estadios de Ecuador na páxina oficial da FEF
Aponeurose

Unha **aponeurose** é unha capa fibrosa que recobre algúns músculos e tendóns. Teñen unha cor prateada, brillante. Son facilmente despregables do tecido que recobren. As aponeuroses están máis presentes na rexión ventral do abdome, na rexión dorsal e lumbar. Tamén na palma da man e na planta do pé. 

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
* Chisholm, Hugo, ed (1911). Enciclopedia Británica (11 ª ed.). Cambridge University Press.
Tuberosidade radial

A **tuberosidade radial** é unha formación ósea da epífise proximal do óso radio. Está situada por debaixo da cúpula radial e por dentro, mirando cara ao cúbito. Posúe dúas superficies:
* unha anterior, lisa, que se relaciona cunha bolsa de deslizamento
* unha posterior, rugosa, que serve para a inserción do músculo bíceps braquial
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Sean O'Casey

'''Sean O'Casey**, nado como **John O'Casey'* en Dublín, o 30 de marzo de 1880 e finado en Torquay, Inglaterra, o 18 de setembro de 1964, foi un escritor e dramaturgo irlandés.

## Traxectoria 
Fortemente comprometido co socialismo e co nacionalismo irlandés (chegou a ser Secretario Xeral do Exército Cidadán Irlandés), nas súas obras centrouse na situación da clase traballadora irlandesa. Foi un prolífico escritor que asinou moitas das súas obras co seu nome en gaélico irlandés, Seán Ó Cathasaigh.

## Obras 
* *Lament for Thomas Ashe* (1917)
* *The Story of Thomas Ashe* (1917)
* *Songs of the Wren* (1918)
* *More Wren Songs* (1918)
* *The Harvest Festival* (1918)
* *The Story of the Irish Citizen Army* (1919)
* *The Shadow of a Gunman* (1923)
* *Kathleen Listens In* (1923)
* *Juno and the Paycock* (1924)
* *Nannie's Night Out* (1924)
* *The Plough and the Stars* (1926)
* *The Silver Tassie* (1927)
* *Within the Gates* (1934)
* *The End of the Beginning* (1937)
* *A Pound on Demand* (1939)
* *The Star Turns Red* (1940)
* *Red Roses for Me* (1942)
* *Purple Dust* (1940/1945)
* *Oak Leaves and Lavender* (1946)
* *Cock-a-Doodle Dandy* (1949)
* *Hall of Healing* (1951)
* *Bedtime Story* (1951)
* *Time to Go* (1951)
* *The Bishop's Bonfire* (1955)
* *A Sad Play within the Tune of a Polka * (1955)
* *The Drums of Father Ned* (1959)
* *Behind the Green Curtains* (1961)
* *Figuro in the Night* (1961)
* *The Moon Shines on Kylenamoe* (1961)
* *Niall: A Lament* (1991)

## Véxase tamén 
### Ligazóns externas 
* *The Official Sean O'Casey Website''  .
Cristina Francisco Vílchez

**María Cristina Francisco Vílchez**, nada en 1966, é unha política galega do PPdeG.

## Traxectoria
Dependenta dun comercio, casada con Alberto Pardellas Álvarez, alcalde de Melón que foi inhabilitado, presentouse ás eleccións municipais de 2011 encabezando a candidatura do PPdeG e foi elixida alcaldesa con maioría absoluta. Nas eleccións municipais de 2019 perdeu a alcaldía en favor de Emilio Luis Díaz do PSdeG. En 2024 foi condenada por desobediencia á xustiza.

## Notas
## Véxase tamén
### Outros artigos
*Eleccións municipais en Melón
Abrigueiro, Oleiros, Vilalba

**Abrigueiro** é un lugar da parroquia de Oleiros, no concello lugués de Vilalba, na comarca da Terra Chá.

## Lugares e parroquias
### Lugares de Oleiros
### Parroquias de Vilalba
## Véxase tamén 
### Outros artigos 
* Lugares de Vilalba
José Domingo Cipriano Oreiro

**José Domingo Cipriano Oreiro Rodríguez**, nado o 24 de xaneiro de 1947 en Muros, é un político galego do PPdeG.

## Traxectoria 
Licenciado en Historia pola Universidade de Santiago de Compostela, estudou pedagoxía e comezou a dar clase para rapaces con dificultades cognitivas no IES de Carnota.

Militante do Partido Popular de Galicia. Foi o candidato á alcaldía de Carnota nas eleccións municipais de 1991 e foi a candidatura máis votada con 5 concelleiros, se ben non logrou a alcaldía tras pactar os grupos de esquerdas a continuidade do BNG no goberno. Foi elixido deputado autonómico nas eleccións galegas de 1993. Permaneceu durante dous anos na cámara do Hórreo, ata que en 1995 foi elixido alcalde de Carnota nas municipais dese ano, ao lograr novamente a vitoria (agora con 6 concelleiros) e chegar a un acordo cos independentes de Manuel Brea Beiro, ata entón alcalde polo BNG.

Trala integración de Brea Beiro no PPdeG concorreu con este de número 2 nas municipais de 1999 e revalidou a súa vitoria  con 6 concelleiros incrementando os seus apoios. Porén quedouse a uns poucos votos da maioría absoluta, polo que perdeu a alcaldía tras pactar BNG e PSdeG un novo goberno co nacionalista Xosé Manuel García Martínez á fronte. Nas municipais de 2003 sumou lixeiramente máis apoios pero volveuse quedar novamente ás portas da maioría absoluta, polo cal permaneceu na oposición tras un novo pacto entre nacionalistas e socialistas.  

En 2004 integrou a candidatura do Partido Popular de Galicia ao Congreso dos Deputados nas xerais dese ano, e resultou elixido, manténdose como deputado ata o final da lexislatura en 2008. Nas municipais de 2007 volveu a presentarse á alcaldía de Carnota e nesta ocasión logrou a maioría absoluta, polo cal recuperou a alcaldía. Nas municipais de 2011 non logrou a maioría absoluta, polo cal perdeu a alcaldía en favor de Ramón Noceda Caamaño, do BNG, que xa fora o alcalde entre 1983 e 1989 e que logrou o apoio dos socialistas na investidura. Nas municipais de 2015 encabezou novamente a candidatura do PPdeG sen conseguir recuperar a alcaldía tras logralo BNG a maioría absoluta, polo cal renunciou a recollela súa acta de concelleiro.

No ano 2014 foi imputado por fraude na contratación dunha empregada municipal na súa última etapa na alcaldía. En 2020, confirmouse a acusación e tanto el coma a que fora a tenente de alcalde foron condenados a 7 anos de inhabilitación para cargo público.

## Notas 
## Véxase tamén 
### Outros artigos 
* Eleccións municipais en Carnota

### Ligazóns externas 
* Ficha no Congreso dos Deputados
Eduardo Parga Veiga

**Eduardo Parga Veiga**, nado en 1965, é un político galego do PPdeG

## Traxectoria 
Nas eleccións municipais de 2003 foi elixido concelleiro en Malpica de Bergantiños pola Agrupación Veciñal de Electores de Malpica (AVE), a cal encabezaba o expopular José Manuel Vila e foi a segunda forza máis votada tralos socialistas de José Ramón Varela Rey. Finalmente estableceuse un pacto de goberno cos socialistas e pasou a ocuparse da concellería de cultura e deportes. Volveu a ser elixido concelleiro por AVE en 2007, situándose nesta ocasión na oposición. A comezos de 2009 regresou cos seus compañeiros ao PPdeG, sendo nomeado José Manuel Vila novo líder da formación conservadora. Porén, tralo falecemento de Vila en febreiro de 2011 asumiu o liderado do PPdeG na localidade. 

Desta forma foi o candidato á alcaldía polo PPdeG nas eleccións municipais de 2011, conseguiu a vitoria e foi elixido alcalde grazas ao apoio de Alfredo Cañizo, concelleiro de AIM, co cal pasou a gobernar en coalición. Revalidou a alcaldía con maioría absoluta nas municipais de 2015. Nas eleccións municipais de 2019 perdeu a maioría e a alcaldía, que foi para Walter Pardo Añón do PSdeG-PSOE ó contar co apoio do BNG e de Cañizo (entón candidato de Ciudadanos). Porén, trala ruptura do pacto de goberno con Cañizo, en setembro de 2021 presentou unha moción de censura que contou co apoio deste último e o devolveu á alcaldía. Nas municipais de 2023 mantivo os resultados da anterior ocasións, ó igual que os demais grupos, polo que mantivo a alcaldía co apoio de Alfredo Cañizo, nesta ocasión de volta coas siglas de AIM.

## Notas 
## Véxase tamén 
### Outros artigos 
*Eleccións municipais en Malpica de Bergantiños

### Ligazóns externas 
*Entrevista en *La Opinión*
Baluchistán, Paquistán

**Baluchistán** é unha das catro provincias que compoñen Paquistán. Esta provincia abrangue parte do Baluchistán histórico (hoxe repartido entre Paquistán, Irán e Afganistán). A provincia de Baluchistán ten acceso ó Mar Arábigo.

É a provincia de maior tamaño de Paquistán. Porén, debido ó seu terreo montañoso e escaseza de auga, é a menos poboada (arredor de 7&nbsp;880&nbsp;000 habitantes) e a de menor densidade de poboación (22,70 hab./km²).

A capital da provincia é a cidade de Quetta, situada nun val preto da fronteira con Afganistán.

## Notas
Villacid de Campos

**Villacid de Campos** é un concello español da provincia de Valladolid, en Castela e León. Pertence á comarca histórica da Terra de Campos.

## Demografía 
Villacid de Campos ten unha poboación de 99 habitantes segundo o censo do INE de 2011.

## Economía 
A principal actividade dos seus habitantes é a agricultura e a gandería. 
 
## Monumentos 
* **Igrexa de Santa María A Nova**: edificada no século XVI, de estilo gótico, con tres naves, construída en ladrillo e cabeceira de perpiaño. Conta cun torreón, circular do século X que servía como refuxio e defensa, debido á forte escuridade no seu interior que dificulta a súa subida. Hai unha inscrición na que se pode ler que a mandou construír o mordomo de Carlos V. 
* **Ermida da nosa Señora de Bustillino**: situada na estrada de Ceinos, é un edificio construído no século XVIII de estilo barroco, con tapial, unha soa nave e teito plano. 
* **Palacete de Francisca Armendia**: do século XV, pertenceu á adiñeirada familia Armendia, da zona norte de España. O seu escudo pode ser contemplado na fachada. 
* **El Cubo**: construción de ladrillo de planta circular, único testemuño do que foi unha antiga fortaleza.

## Festas 
* Maio: San Isidro (na actualidade non se celebra festa popular civil)
* 8 de setembro: Festividade da Virxe de Bustillino.
* 9 de setembro: Romaría ata a ermida da Virxe de Bustillino

## Véxase tamén 
### Ligazóns externas 
* Deputación de Valladolid. Datos de interese sobre a localidade.
Presidencia de Ecuador

A **Presidencia da República de Ecuador** é o cargo ocupado polo Xefe de Estado e Goberno do país andino. Ocupa a xefatura da Función Executiva, sendo asistido por unha vicepresidencia e un equipo de persoas colaboradoras agrupadas no Gabinete Ministerial. O seu lema é *"Mi Poder en la Constitución"*, frase que aparece dende 1830 na Banda Presidencial. A persoa que ocupa o cargo é ao tempo Comandante en Xefe das Forzas Armadas.

Entre 1830 e 1869, o cargo de Presidente da República foi elixido de maneira indirecta, ou sexa, a través do Lexislativo. Dende 1869, o Presidente é votado pola poboación. Porén, debe terse en conta que durante o século XIX, Ecuador vivía unha democracia censitaria, de tal xeito que só votaban o homes que posuían unha renda abondo e un traballo decente.

Entre 1906 e 1945, as eleccións eran polo xeral fraudulentas, por iso estímase que o ano 1946 é o comezo da verdadeira democracia en Ecuador.

Dende 1979, os cargos de Presidencia e Vicepresidencia son elixidos en sufraxio directo nunha mesma papeleta. Gaña a candidatura que obtén mais da metade dos votos válidos, e en caso contrario, faise unha segunda volta só coas dúas candidaturas máis votadas. Dende 1998 tamén pode gañar unha candidatura que obteña mais do 40 % de votos, sempre que teña unha diferenza superior ó 10 % sobre a segunda. Tódalas porcentaxes calcúlanse sobre o total de votos válidos (é dicir, sen contar os votos nulos ou en branco).

A Presidencia é exercida por un período de 4 anos. Entre 1906 e 1967 os mandatos comezaban o 1 de setembro. Entre 1979 e 1998 o mandato presidencial comezaba os días 10 de agosto. Dende 1998 asúmese o cargo o día 15 de xaneiro. En 2009, de xeito excepcional, fíxose o 10 de agosto.

## Presidencia de Ecuador
## Véxase tamén
### Outros artigos 
* Xefes de Estado e Goberno actuais

### Ligazóns externas
* presidencia.gob.ec
Literatura hispanoamericana

A **literatura hispanoamericana** é a literatura en lingua castelá cultivada polos pobos de fala hispana do continente americano, é dicir, de Norteamérica, Centroamérica, América do Sur e o Caribe.

## Orixes
As orixes da literatura hispanoamericana remóntanse a finais do século XIX, cando xorde a corrente modernista de José Martí, Rubén Darío, José Asunción Silva, afastándose dun canon literario especificamente europeo, atopando os seus propios trazos de identidade no período colonial e no romanticismo cando a principios do século XIX as distintas repúblicas hispanoamericanas obtiveron a independencia, proceso rematado finalmente en 1898 coa perda por parte de España das súas colonias insulares de Cuba e Porto Rico en América, e Filipinas en Asia.
Murazó

O topónimo **Murazó** pode referirse a:

;En Galiza
***Murazó**, lugar da parroquia da Codesido, no concello de Vilalba;
***Murazó**, lugar da parroquia de Román, no concello de Vilalba.

## Véxase tamén
### Outros artigos
***Murazós**, lugar da parroquia de Rúa, no concello de Cervo;
***A Muraza**, lugar da parroquia de Trasmonte, no concello de Friol;
***Murazoso**, lugar da parroquia de Bermui, no concello das Pontes de García Rodríguez.
Carballas

O topónimo **Carballas** pode referirse a:

;En Galiza
***Carballas**, lugar da parroquia de Pravio, no concello de Cambre;
***Carballas**, lugar da parroquia de Orois, no concello de Melide;
***Carballas**, lugar da parroquia de Cardama, no concello de Oroso;
***Carballas**, lugar da parroquia de Cumiar, no concello de Ponteareas;
***As Carballas**, lugar da parroquia de Montouto, no concello de Abegondo;
***As Carballas**, lugar da parroquia de Arteixo, no concello de Arteixo;
***As Carballas**, lugar da parroquia da Canduas, no concello de Cabana de Bergantiños;
***As Carballas**, lugar da parroquia de Seixas, no concello de Cospeito;
***As Carballas**, lugar da parroquia de Prado, no concello de Covelo;
***As Carballas**, lugar da parroquia de Couselo, no concello de Cuntis;
***As Carballas**, lugar da parroquia de Loimil, no concello da Estrada;
***As Carballas**, lugar da parroquia de Tabeirós, no concello da Estrada;
***As Carballas**, lugar da parroquia de Bembibre, no concello de Taboada;
***As Carballas**, lugar da parroquia de Recaré, no concello do Valadouro;
***As Carballas**, lugar da parroquia de Santa Cruz do Valadouro, no concello do Valadouro;
***As Carballas**, lugar da parroquia de Román, no concello de Vilalba;
***As Carballas de Abaixo**, lugar da parroquia de Barbude, no concello da Estrada;
***As Carballas de Arriba**, lugar da parroquia de Barbude, no concello da Estrada.

## Véxase tamén
### Outros artigos
O Pazo, Román, Vilalba

**O Pazo** é un lugar da parroquia de Román no concello lucense de Vilalba na comarca da Terra Chá.

## Lugares e parroquias 
### Lugares de Román 
### Parroquias de Vilalba 
## Véxase tamén 
### Outros artigos 
*Lugares de Vilalba
La vida breve

***La vida breve *** (en galego *A vida breve*) é unha ópera en dous actos de Manuel de Falla con libreto en castelán de Carlos Fernández Shaw. Foi estreada en francés (sobre unha adaptación de Paul Milliet) o 1 de abril de 1913 no Casino Municipal de Niza. O libretista, un prolífico autor de libretos de zarzuela, deulle a Falla un texto tipicamente andaluz e dramaticamente feble, sobre o cal Falla compuxo unha música na que se fai patente certa influencia do verismo e da estética típica da zarzuela castiza, mais cunha técnica orquestral e un brillo que fixeron desta obra a ópera en castelán máis representada.

Trátase dunha ópera breve, na cal os acontecementos dramáticos se precipitan rapidamente e onde o elemento popular, en forma de danzas e coplas, serve para dar un meirande contido musical, non aportando nada dende o punto de vista dramático - máis ben entorpecendo a acción. Porén, é xustamente nas danzas e nos elementos populares, onde se encontra o mellor da música. Só unha dirección escénica intelixente e imaxinativa pode salvar a *La vida breve* como peza teatral, dada a dificultade de narrar axeitadamente os acontecementos sen caer na confusión ou o tópico, nunha obra que segundo Federico Sopeña "apenas montada como ópera-ballet resiste".

Os fragmentos máis célebres da ópera son as dúas danzas sinfónicas, que decote se interpretan como pezas de concerto.

## Personaxes 
## Notas 
## Véxase tamén 
### Bibliografía xeral 
* José Casanovas. *Manuel de Falla, cien años*. Ediciones de Nuevo Arte Thor. Barcelona, 1976. ISBN 84-7327-003-7 
* András Batta. *Ópera: Compositores. Obras. Intérpretes*. Barcelona: Equipo de Edición, S.L. 2000. ISBN 3-8290-2830-X
Cavalleria rusticana

***Cavalleria rusticana*** (en galego Cabaleirosidade rústica) é unha ópera verista nun acto con música de Pietro Mascagni e libreto en italiano de Giovanni Targioni-Tozzetti e Guido Menasci baseada nun conto de Giovanni Verga. Foi estreada o 17 de maio de 1890 no Teatro Costanzi de Roma. *Cavalleria rusticana* segue a ser unha das óperas máis populares; nas estatísticas de Operabase aparece no posto n.º 27 das cen óperas máis representadas no período 2005-2010, seendo a 16.ª en italiano e a primeira de Mascagni.

Foi presentada nunha dobre función con *Pagliacci* de Ruggero Leoncavallo. As dúas óperas son demasiado curtas como para podelas representar xuntas nunha soa función. De feito, dende 1903 -cando se interpretou por primeira vez en Nova York- en tódolos escenarios do circuíto operístico mundial adóitanse interpretar xuntas nun programa dobre chamado *Cav/Pag*.

Ambientada na Sicilia de finais do século XIX, ten como protagonistas un rapaz que volta do servizo militar (*Turiddu*) e unha xove (*Santuzza*), que teñen un idilio (encendido por parte dela; de despecho por parte del, porque viu que se romperan os seus plans de voda con *Lola*, a promesa de toda a súa vida, que agora está casada con outro home).

O famoso *intermezzo*, foi empregado na banda sonora da película *O padriño III*, o desenlace da cal ten lugar tamén durante unha representación desta ópera no Teatro Massimo de Palermo . Tamén a obra é representada no tema principal do filme de Martin Scorsese *Touro salvaxe*.

## Personaxes 
## Notas 
## Véxase tamén
Teatre Principal de València

O **Teatre Principal de València** (en galego *Teatro Principal de Valencia*) é un dos teatro máis importantes de cidade de Valencia que acolle principalmente espectáculos de teatro e danza. A pesar de ser propiedade da Deputación de Valencia, a súa xestión depende do organismo autónomo Teatres de la Generalitat Valenciana. Está situado no número 15 do *carrer de les Barques*. É un teatro de configuración típicamente italiana en forma de ferradura, cunha sala rícamente decorada. Ten unha capacidade máxima de 1226 espectadores.

Foi un proxecto inicial do arquitecto italiano Felip Fontana en 1774, mais máis tarde foron modificados os planos orixinais. A súa construción non comezou ata anos máis tarde, e aínda que foi inaugurado en 1832, a obra non estivo totalmente finalizada ata 1854.

## Véxase tamén 
### Ligazóns externas 
* Sitio web
Franco (homónimos)

O termo **franco** pode referirse a:

*Membro do pobo dos **francos**, pobo xermánico que ocupou a Galia na idade antiga;
*Por extensión, relativo a **Francia**, aos seus habitantes ou á lingua francesa;
***Lingua franca**, falada por dito pobo.

O **franco** é o nome da moeda dalgúns países:

***Franco belga** (usada en Bélxica até 2001);
***Franco CFA** (usada na Comunidade Financeira de África);
***Franco CFP** (usada na Comunidade Financeira do Pacífico, *Comptoirs Français du Pacifique*);
***Franco congolés** (usada na República Democrática do Congo);
***Franco de Burundi** (usada en Burundi);
***Franco das Comores** (usada nas illas Comores);
***Franco de Xibuti** (usada en Xibuti);
***Franco do principado de Lucca e Piombino**;
***Franco francés** (usada en Francia até 2001);
***Franco guineano** (usada en Guinea);
***Franco luxemburgués** (usada en Luxemburgo até 2001);
***Franco malgaxe** (usada en Madagascar até 2005);
***Franco monegasco** (usada en Mónaco até 2001);
***Franco ruandés** (usada en Ruanda);
***Franco suízo** (usada en Suíza).
***Franco** significa tamén "aberto", "sen obstáculos":
***Zona franca** ou **porto franco**, libres do pagamento de impostos ou taxas.

Como topónimo **Franco** pode referirse a:

;En Galiza
***O Franco**, lugar da parroquia da Montouto, no concello de Abegondo;
***O Franco**, lugar da parroquia de Ares, no concello de Ares;
***O Franco**, lugar da parroquia de Vilapene, no concello de Cospeito;
***O Franco**, lugar da parroquia da Gándara, no concello de Oroso;
***O Franco**, lugar da parroquia de Aldurfe, no concello de Riotorto;
***O Franco**, lugar da parroquia de Rioaveso, no concello de Vilalba;
***A Lama do Franco**, lugar da parroquia de Moreda, no concello de Monforte de Lemos;
***O Portofranco**, lugar da parroquia de Queixas, no concello de Cerceda.

;Fóra de Galiza

;En Asturias
***El Franco**, concello de Asturias.

Amais, como apelido pode referirse a:

***Francisco Franco**, militar e gobernante galego (1892-1975).
*****Francisco Franco****, escultor portugués (1885-1955)
*****Franco Grande****, escritor e avogado galego (1936-2020)

## Véxase tamén
### Outros artigos
Cúpula radial

A **cúpula radial** é unha formación ósea da epífise proximal do radio, de forma cilíndrica, que se artella co cóndilo umeral na articulación umerocubital. A cúpula está rodeada polo ligamento anular do cóbado e posúe unha superficie articular para a articulación radiocubital superior.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.